Predkladacia správa

	 Predseda Národnej rady Slovenskej republiky podľa článku 83, ods. 2 Ústavy Slovenskej republiky a príslušných paragrafov zákona č. 350/1996 o rokovacom poriadku Národnej rady Slovenskej republiky na žiadosť skupiny poslancov zvolá schôdzu Národnej rady SR. Táto schôdza má prerokovať návrh skupiny poslancov NR SR na vyslovenie nedôvery predsedovi vlády Slovenskej republiky Mikulášovi Dzurindovi.

Obsahom návrhu sú tvrdenia poukazujúce na negatívne dopady reforiem a prehlbovanie sociálnych rozdielov regiónov Slovenska, na zavádzanie verejnosti v súvislosti s vojenským zásahom v Iraku a zahraničnou politikou Slovenska k tejto otázke. 
Ďalšie tvrdenia obviňujú predsedu vlády zo zlyhania v oblasti korupcie a klientelizmu a financovania vlastnej politickej strany. 

Vláda SR vníma uvedené dôvody ako politicky vykonštruované a účelové. Predložené stanovisko vlády Slovenskej republiky obsahuje jednoznačne formulované argumenty a vecné zdôvodnenia voči skutočnostiam uvádzaným v návrhu skupiny poslancov.